ట్రిపుల్ తలాక్ ఖురాన్లో చెప్పిన విడాకుల విధానం కాదు. ఒకే విడతలో మూడుసార్లు తలాక్ చెప్పి వదిలించుకోవడం మంచి పద్ధతి కాదని మహ్మద్ ప్రవక్త అనేక పర్యాయాలు స్పష్టం చేశారు. అయితే, ట్రిపుల్ తలాక్ను ప్రవక్త నిషేధించలేదు కదా.. అనే వాదనతో కొన్ని ఇస్లామిక్ సమాజాల్లో ఇది చలామణిలో ఉంది. ప్రవక్త బోధనలకు విలువనివ్వకుండా చట్టంలోని లొసుగుల్ని తమకు అనుకూలంగా మరల్చుకునే ప్రబుద్ధులు ఎక్కువ కావడంతో 20 ముస్లిం దేశాలు ట్రిపుల్ తలాక్ను నిషేధించాయి. భారత్లోని ముస్లిం పర్సనల్ లా బోర్డు కూడా ఎప్పుడో నిషేధించాల్సింది. బాధిత మహిళలు సుప్రీం కోర్టుకు వెళ్లడంతో దీన్ని నిషేధించి సుప్రీం కోర్టు మంచి పనే చేసింది. దీనిని ముస్లిం మత సంబంధ విషయాల్లో జోక్యం చేసుకోవడంగా కొందరు అంటుండగా.. కోర్టుల జోక్యం పెరిగి ముస్లింలు తమ మతాన్ని ఆచరించే పరిస్థితి లేకుండా చేస్తారేమోనని కొందరు ముస్లింలు భయపడుతున్నారు. దేశంలో ప్రస్తుత రాజకీయాలు చూస్తే వీరి భయాన్ని కొట్టి వేయడానికి లేదు.  ముస్లింలు తెలుసుకోవాల్సింది ఏంటంటే.. ముందుగా మీ మతాన్ని పూర్తిగా తెలుసుకోండి. ఇస్లామోఫోబియా అనేది ప్రపంచ వ్యాప్తంగా రాజకీయ పార్టీలకు బాగా పనికొచ్చే సాధనంగా ఉన్న ప్రస్తుత తరుణంలో మీలో లోపాలుగా కనిపిస్తున్న అంశాలే వారికి ఆయువు పట్టు అని అర్థం చేసుకోండి. ఇతరులు చెప్పకముందే ఆ లొసుగుల్ని సవరించుకోండి. మంచిని పది మందికి అర్థమయ్యేలా ప్రచారం చేయండి. చేతులు కాలాక ఆకులు పట్టుకుని ఏం ప్రయోజనం?- మహ్మద్ హనీఫ్, సీనియర్ సాఫ్ట్వేర్ ఇంజనీర్
triple talak khuranlo cheppina vidaakula vidhaanam kaadu. oke vidatalo moodusaarlu talak cheppi vadilinchukovadam manchi paddhati kaadani mahmad pravakta aneka paryayalu spashtam chesaru. ayithe, triple talaaknu pravakta nishedhinchaledu kada.. ane vaadanatho konni islamic samaajaallo idhi chalaamanilo undi. pravakta bodhanalaku viluvanivvakundaa chattamloni losugulni tamaku anukuulamgaa maralchukune prabuddhulu ekkuva kaavadamtho 20 muslim deshaalu triple talaaknu nishedhinchaayi. bhaaratloni muslim parsanal laa bordu kuudaa eppudo nishedhinchaalsindi. baadhita mahilalu supreem kortuku velladamtho deenni nishedhinchi supreem kortu manchi pane chesindi. deenini muslim matha sambandha vishayaallo jokyam chesukovadamga kondaru antundagaa.. kortula jokyam perigi muslimlu tama mataanni aacharinche paristhiti lekunda chestaremonani kondaru muslimlu bhayapadutunnaru. desamlo prastuta rajakeeyaalu chuste veeri bhayanni kotti veyadaaniki ledu.  muslimlu telusukovalsindi entante.. mundugaa mee mataanni puurtigaa telusukondi. islamophobia anedi prapancha vyaaptamgaa rajakeeya paarteelaku baga panikoche saadhanamgaa unna prastuta tarunamlo meelo lopaluga kanipistunna amsale vaariki aayuvu pattu ani artham chesukondi. itarulu cheppakamunde aa losugulni savarinchukondi. manchini padi mandiki arthamayyela prachaaram cheyandi. chetulu kaalaaka aakulu pattukuni yem prayojanam?- mahmad haneef, seanier saftvare injaneer